Document ID: /roh_data/filtered/fineweb-2-filterrobots_roh.jsonl.gz/2938

Ierts e curtins èn lieus ideals per giudair nos bainesser. In curtin porscha recreaziun en il dubel senn dal pled: Per sa liberar da truschas e fatschentas e per recrear insatge en atgna moda e maniera. Bleras religiuns han vis en l'iert il parvis terrester. Ils curtins islamics èn lieus per meditar sur da la bellezza da la stgaffiziun. Auters – sco quel da Boccaccio en ses Decamerone – èn reservats da ventira per quels che scumparan da tribulaziuns e malsognas. Il curtin è il lieu predestinà per far sentir nus ventiraivels.